મોરબીના લાલપર ગામ નજીક આવેલી લેમિનેટની ફેક્ટરીમાં મોડી રાત્રે અચાનક ભીષણ આગ ભભૂકી ઉઠી હતી. મોરબીના લાલપર ગામે ફેક્ટરીમાં લાગેલી ભીષણ આગ ઉપર કાબૂ મેળવવા તાબડતોબ ફાયરની 6 ટીમ બોલાવવી પડી હતી. આગ એટલી ભીષણ હતી કે મોરબીની બે અને વાંકાનેરની 1 તેમજ રાજકોટની ત્રણ એમ કુલ છ ફાયરની ટીમો ઘટના સ્થળે દોડી ગઈ હતી અને આગ પર કાબૂ મેળવવામાં આવ્યો હતો .ફેક્ટરીમાં લાગેલી આગમાં એક મજૂર દાઝી ગયો હતો જેને સારવાર અર્થે રાજકોટ ખસેડવામાં આવ્યો છે.